

**Република Србија**

**МИНИСТАРСТВО ПРОСВЕТЕ,**

**НАУКЕ И ТЕХНОЛОШКОГ РАЗВОЈА**

Школска управа Пожаревац

Број: 424-614-1472017-15/1

Датум: 07. 02. 2020. године

Пожаревац

Дринска 2

ПРЕДМЕТ: Позивно писмо за директоре - Обука директора за припрему испита за лиценцу

Поштована/-и,

У складу са чланом 2. Правилника о програму обуке и полагању испита за лиценцу за директора установe образовања и васпитања („Службени гласник РС", број 63/2018), позивамо Вас на први део обуке (прва два дана интерактивне обуке) која ће бити одржана **24. и 25. фебруара 2020. године у Тршићу** (Научно-културно-образовни центар „Вук Караџић“). Други део обуке (друга два дана интерактивне обуке) биће одржан 16. и 17. марта 2020. године на истом месту.

Програм обуке има за циљ оспособљавање кандидата за стицање компетенција директора у складу са стандардима прописаним правилником којим се прописују стандарди компетенција директора установа образовања и васпитања. Савладавањем програма обуке кандидат се припрема за полагање испита за стицање лиценце за директора образовно-васпитне, односно васпитно-образовне установе. Савладавање програма обуке је услов за приступање испиту за стицање лиценце за директоре.

Програм обуке, на захтев министра, припремио је Завод за унапређивање образовања и васпитања.

У прилогу достављамо:

* Програм обуке,
* Инструкцију за уплату трошкова котизације програма обуке,
* Информације о смештају у Тршићу и пријавни лист за смештај у Тршићу.

Потребно је да у што краћем року поступите према инструкцијама и да пријавите изабрани смештај. Промена термина обуке у овом тренутку није могућа.

Срдачно,

РУКОВОДИЛАЦ ШКОЛСКЕ УПРАВЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

мр Велиша Јоксимовић